**Nagylak Község Önkormányzata Képviselő-testületének 17/2022. (XII. 20.) önkormányzati rendelete**

**a kapacitás kihasználása érdekében végezhető szolgáltatásokról és azok díjairól**

Nagylak Község Önkormányzatának Képviselő-testülete az államháztartásról szóló 2011. évi CXCV. törvény 25. § (3) bekezdésében kapott felhatalmazás alapján és az Alaptörvény 32. cikk (1) bekezdés f) pontjában meghatározott feladatkörében eljárva, az önkormányzat tulajdonában lévő gépek kapacitás kihasználása érdekében végezhető szolgáltatásokról az alábbi rendeletet alkotja:

**1. §**

(1) A rendelet hatálya kiterjed Nagylak Község Önkormányzatára, valamint a szolgáltatást igénybe vevők körére.

(2) A kapacitás kihasználása érdekében végezhető szolgáltatásokat és azok díjait az 1. számú melléklet tartalmazza.

(3) A fűnyírással kapcsolatos szolgáltatásokat minden év április 1. napjától október 31. napjáig lehet igényelni.

**2. §**

(1) Az igényeket Nagylak Község Önkormányzat polgármesterénél kell bejelenteni, a munka engedélyezése a polgármester hatáskörébe tartozik.

(2) A munka megrendelését, teljesítését az igénylő aláírásával igazolni kell.

**3. §**

Ez a rendelet 2023. január 1-jén lép hatályba.

Kolozsvári Rozália dr. Szénási Hanna

 polgármester jegyző

**Záradék:**

Hirdetőtáblán történő kifüggesztéssel kihirdetve.

Nagylak, 2022. december 20.

 dr. Szénási Hanna

 jegyző

*1. melléklet a 17/2022. (XII. 20.) önkormányzati rendelethez*

**A kapacitás kihasználása érdekében végezhető szolgáltatások és azok díjai**

|  |  |  |
| --- | --- | --- |
|  | **A** | **B** |
| **1** | **Szolgáltatás megnevezése** | **Szolgáltatás díja** |
| **2** | Tűzifa fűrészelés motorfűrésszel | 1.500,-Ft/m3 + ÁFA |
| **3** | Fűnyírás, bozótvágás | 1.500,-Ft/óra + ÁFA |
| **4** | Kényszerkaszálás parlagfű irtás miatti kényszerintézkedés elhanyagolt területek kaszálása | 4.000,-Ft/óra + ÁFA |
| **5** | Egyéb gépi szállítás, szolgáltatás | 5.000,-Ft/óra + ÁFA |